Man op wildsplaas deur leeus verskeurArgieffoto: Marianne Styan ŉ 46-jarige man is Vrydagaand op ŉ wildsplaas in die Hoedspruit-omgewing in Limpopo verskeur. Lt.kol. Moatshé Ngoepe, provinsiale polisiewoordvoerder, het gesê die oorledene het glo met ŉ trekker na sy blyplek gery toe die trekker ŉ paar meter voor sy eindbestemming vasgeval het. “Hy het te voet verder geloop, waarna ŉ trop leeus hom oorval en verskeur het,” het Ngoepe gesê. “Die helfte van sy liggaam kon teruggekry word toe geweerskote gevuur is wat die leeus verwilder het.” Die man is op die toneel dood verklaar. Die polisie doen ŉ geregtelike doodondersoek. Die man se naam is nog nie bekend gemaak nie. Lees ook: [Opvolg] Man op wildsplaas verskeur: Nuwe verwikkelinge